CELEX: 62016CB0356
Language: el
Date: 2017-10-26 00:00:00
Title: Υπόθεση C-356/16: Διάταξη του Δικαστηρίου (τρίτο τμήμα) της 26ης Οκτωβρίου 2017 [αίτηση του Nederlandstalige rechtbank van eerste aanleg Brussel (Βέλγιο) για την έκδοση προδικαστικής αποφάσεως] — Ποινική δίκη κατά Wamo BVBA, Luc Cecile Jozef Van Mol (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Οδηγία 2005/29/ΕΚ — Αθέμιτες εμπορικές πρακτικές — Εθνική νομοθεσία που απαγορεύει τη διαφήμιση των πράξεων αισθητικής χειρουργικής ή μη χειρουργικής αισθητικής ιατρικής)

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/14
            
         Διάταξη του Δικαστηρίου (τρίτο τμήμα) της 26ης Οκτωβρίου 2017 [αίτηση του Nederlandstalige rechtbank van eerste aanleg Brussel (Βέλγιο) για την έκδοση προδικαστικής αποφάσεως] — Ποινική δίκη κατά Wamo BVBA, Luc Cecile Jozef Van Mol
   (Υπόθεση C-356/16) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Οδηγία 2005/29/ΕΚ - Αθέμιτες εμπορικές πρακτικές - Εθνική νομοθεσία που απαγορεύει τη διαφήμιση των πράξεων αισθητικής χειρουργικής ή μη χειρουργικής αισθητικής ιατρικής))
   (2018/C 005/19)
   Γλώσσα διαδικασίας: η ολλανδική
   
      Αιτούν δικαστήριο
   
   Nederlandstalige rechtbank van eerste aanleg Brussel
   
      Ποινική δίκη ενώπιον του αιτούντος δικαστηρίου κατά
   
   Wamo BVBA, Luc Cecile Jozef Van Mol
   
      Διατακτικό
   
   Η οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»), πρέπει να ερμηνευθεί υπό την έννοια ότι δεν αντιτίθεται σε εθνική νομοθεσία, όπως η επίδικη στην κύρια δίκη, η οποία προστατεύει τη δημόσια υγεία καθώς και την αξιοπρέπεια και ακεραιότητα των επαγγελμάτων του αισθητικού χειρούργου και του αισθητικού ιατρού απαγορεύοντας σε κάθε φυσικό ή νομικό πρόσωπο να πραγματοποιεί διαφήμιση για τις πράξεις αισθητικής χειρουργικής ή μη χειρουργικής αισθητικής ιατρικής.
   
      (1)  ΕΕ C 335 της 12.9.2016.